**დამტკიცებულია ინფორმატიკისა და**

**და ინჟინერიის სკოლის (ფაკულტეტის)**

**საბჭოს 2017 წლის 23 იანვრის**

 **#1 გადაწყვეტილებით**

**(ცვლილებები განხორციელდა სკოლის საბჭოს**

**2017 წლის 12 აპრილის #3 გადაწყვეტილებით)**

**შპს ქართულ-ამერიკული უნივერსიტეტის ინფორმატიკისა და ინჟინერიის სკოლის (ფაკულტეტის)**

**დ ე ბ უ ლ ე ბ ა**

**მუხლის 1. ზოგადი დებულებანი**

1. შპს ქართულ-ამერიკული უნივერსიტეტის (შემდეგში „ქაუ“) ინფორმატიკისა და ინჟინერიისსკოლა (ფაკულტეტი) თავის საქმიანობას წარმართავს „უმაღლესი განათლების შესახებ’“ საქართველოს კანონის, ქაუ-ს დებულების, წინამდებარე დებულებისა და საქართველოს კანონმდებლობის შესაბამისად;
2. დებულება განსაზღვრავს შპს ქართულ-ამერიკული უნივერსიტეტის ინფორმატიკისა და ინჟინერიის სკოლის (ფაკულტეტის) სტატუსს, სტრუქტურას, საქმიანობის ძირითად მიმართულებებსა და ფუნქციებს.

**მუხლი 2. ინფორმატიკისა და ინჟინერიის სკოლის (ფაკულტეტის) სტატუსი**

შპს ქართულ-ამერიკული ინფორმატიკისა და ინჟინერიის სკოლა (ფაკულტეტი) წარმოადგენს უნივერსიტეტის ძირითად ადმინისტრაციულ და სასწავლო სამეცნიერო ერთეულს, რომელიც ინჟინერიის მიმართულებით აკადემიური თავისუფლების ფარგლებში ახორციელებს სასწავლო-სამეცნიერო საქმიანობას.

**მუხლი 3. ქაუ-ს ინფორმატიკისა და ინჟინერიის სკოლის (ფაკულტეტის) საქმიანობის ძირითადი მიმართულებები**

ქაუ-ს ინფორმატიკისა და ინჟინერიის სკოლის (ფაკულტეტის) საქმიანობის ძირითადი მიმართულებებია:

ა. ქვეყნის საგანმანათლებლო სივრცეში სახელმწიფოებრივი და საზოგადოებრივი განვითარების შესაბამისი სასწავლო და საგანმანათლებლო სტანდარტების უზრუნველყოფა;

ბ. საერთაშორისო და ეროვნული გამოცდილების გამოყენებით მაღალკვალიფიციური საგანმანათლებლო და სამეცნიერო-კვლევითი მომსახურება;

გ. მსოფლიო ბაზრის მზარდი გაფართოების, რეგიონალური სავაჭრო და პოლიტიკური ბლოკების ფორმირების, კომპიუტერული და ტელეკომუნიკაციების განვითარების და ამ პროცესებში საქართველოს ინტეგრაციის ფონზე ინჟინერიის მიმართულებით მაღალკვალიფიციური სპეციალისტების მომზადება.

**მუხლი 4. ქაუ-ს ინფორმატიკისა და ინჟინერიის სკოლის (ფაკულტეტის) ფუნქციები**

ქაუ-ს ინფორმატიკისა და ინჟინერიის სკოლის (ფაკულტეტის) ფუნქციებია:

ა. ინჟინერიის მიმართულებით აკადემიური საგანმანათლებლო პროგრამების მომზადება და განხორციელება;

ბ. სამეცნიერო-კვლევითი საქმიანობის განხორციელება;

გ. შესაბამისი აკადემიური ხარისხის მინიჭება არსებული საკანონმდებლო რეგულაციების შესაბამისად.

**მუხლი 5. ქაუ-ს ინფორმატიკისა და ინჟინერიის**   **სკოლის (ფაკულტეტის) მართვის ძირითადი ორგანოები**

სკოლის (ფაკულტეტის) მართვის ძირითადი ორგანოები და მმართველი სუბიექტებია:

• სკოლის (ფაკულტეტის) საბჭო;

• დეკანი.

**მუხლი 6. სკოლის (ფაკულტეტის) საბჭო**

1. სკოლის (ფაკულტეტის) საბჭო არის სკოლის (ფაკულტეტის) უმაღლესი წარმომადგენლობითი ორგანო, რომელიც შედგება სკოლის (ფაკულტეტის) აკადემიური პერსონალისაგან;
2. სკოლის (ფაკულტეტის) საბჭო უფლებამოსილია, თუ მას ესწრება საბჭოს წევრთა სიითი შემადგენლობის ნახევარზე მეტი;
3. სკოლის (ფაკულტეტის) საბჭოზე გადაწყვეტილება მიიღება დამსწრეთა ხმების უბრალო უმრავლესობით;
4. სკოლის (ფაკულტეტის) საბჭოს უფლებამოსილება:

ა. დეკანის წარდგინებით განიხილავს საგანმანათლებლო პროგრამებს;

ბ. დეკანის წარდგინებით ამტკიცებს სკოლის (ფაკულტეტის) სტრუქტურას და დებულებას;

გ. ამტკიცებს სკოლის (ფაკულტეტის) ორგანიზაციული და სტრუქტურული ერთეულების დებულებებს;

დ. ამოღებულია (#3, 12.04.2017);

ე. განიხილავს სხვადასხვა სასწავლო და სამეცნიერო ხასიათის პროექტებს;

ვ. ახორციელებს „უმაღლესი განათლების შესახებ“ საქართველოს კანონით, სხვა საკანონმდებლო აქტებით, უნივერსიტეტის დებულებით მისთვის მინიჭებულ სხვა უფლებამოსილებას.

**მუხლი 7. ინფორმატიკისა და ინჟინერიის სკოლის (ფაკულტეტის) დეკანი**

1. ინფორმატიკისა და ინჟინერიის სკოლას (ფაკულტეტს) ხელმძღვანელობს დეკანი;
2. სკოლის (ფაკულტეტის) დეკანს თანამდებობაზე ამტკიცებს პარტნიორთა კრება უნივერსიტეტის პრეზიდენტის წარდგინებით;
3. სკოლის დეკანი შეიძლება იყოს სკოლის (ფაკულტეტის) პროფესორი ან მოწვეული სპეციალისტი; (#3, 12.04.2017)
4. სკოლის (ფაკულტეტის) დეკანის უფლებამოსილება:

ა. უზრუნველყოფს სკოლაში (ფაკულტეტზე) სასწავლო პროცესისა და სამეცნიერო-კვლევითი მუშაობის ეფექტურად მიმდინარეობას;

ბ. თავმჯდომარეობს სკოლის (ფაკულტეტის) საბჭოს;

გ. აკადემიური საბჭოს რეკომენდაციით შეიმუშავებს სკოლის განვითარების გეგმას და დასამტკიცებლად წარუდგენს პრეზიდენტს;

დ. ქმნის სკოლის (ფაკულტეტის) დროებით აკადემიური საგანამანთლებლო პროგრამის შემუშავების საორგანიზაციო კომისიას და ნიშნავს პროგრამის ხელმძღვანელს;

ე. ქმნის საკვალიფიკაციო კომისიას, რომელიც მოქმედებს ძირითადი საგანამანთლებლო ერთეულის - სკოლის (ფაკულტეტის) დებულებითა და საქართველოს კანონმდებლობით დადგენილ ფარგლებში;

ვ. სკოლის (ფაკულტეტის) საბჭოს განსახილველად წარუდგენს აკადემიურ საგანმანათლებლო პროგრამებს;

ზ. პრეზიდენტის წინაშე შუამდგომლობს სკოლაში (ფაკულტეტზე) აკადემიური თანამდებობის დაკავების გარეშე სასწავლო ან/და სამეცნიერო-კვლევით პროცესში მონაწილეობის ან/და მისი წარმართვის მიზნით შესაბამისი კვალიფიკაციის მქონე სპეციალისტის მოწვევას;

თ. განსაზღვრავს აკადემიური პერსონალისა და მოწვეული სპეციალისტების (ლექტორების) ანაზღაურების ოდენობას უნივერსიტეტის გენერალურ დირექტორთან შეთანხმებით და დასამტკიცებლად წარუდგენს პრეზიდენტს;

ი. შეიმუშავებს ფაკულტეტის სტრუქტურას, დებულებას და წარუდგენს სკოლის (ფაკულტეტის) საბჭოს;

კ. ყოველწლიურად წარუდგენს სკოლის საქმიანობის ანგარიშს პარტნიორთა კრებას და პრეზიდენტს;

ლ. წარმოადგენს სკოლას (ფაკულტეტს) მესამე პირებთან ურთიერთობაში;

მ. თავისი უფლებამოსილების ფარგლებში გამოსცემს ბრძანებას.

**მუხლი 8. საგანამანათლებლო პროგრამების შემუშავება, განხილვა და დამტკიცება**

1. საგანმანთლებლო პროგრამას შეიმუშავებენ სკოლის (ფაკულტეტის) აკადემიური პერსონალი და მოწვეული ლექტორები. პროგრამის შემუშავების პროცესში ჩართული არიან სტუდენტები (არსებობის შემთხვევაში), კურსდამთავრებულები (არსებობის შემთხვევაში) და დამსაქმებლები, აგრეთვე დაინტერესებული პროფესიული ორგანიზაციები;
2. სკოლის (ფაკულტეტის) საგანამანთლებლო პროგრამის შემუშავებასთან დაკავშირებული საქმიანობის კოორდინაციის მიზნით სკოლის (ფაკულტეტის) დეკანი სკოლის (ფაკულტეტის) აკადემიური პერსონალის შემადგენლობიდან ნიშნავს პროგრამის ხელმძღვანელს/თანახელმძღვანელს და მისი მონაწილეობით ქმნის აკადემიური საგანამანთლებლო პროგრამის შემუშავების საორგანიზაციო კომისიას. პროგრამის ხელმძღვანელი შეიძლება იყოს სკოლის (ფაკულტეტის) დეკანი;
3. სკოლის (ფაკულტეტის) დეკანი შემუშავებულ საგანამანათლებლო პროგრამას განსახილველად წარუდგენს სკოლის (ფაკულტეტის) საბჭოს. საბჭო პროგრამას განიხილავს სტუდენტური თვითმმართველობის წარმომადგენლების მონაწილეობით. სკოლის (ფაკულტეტის) საბჭოს თანხმობის შემთხვევაში, პროგრამა გადაეცემა უნივერსიტეტის ხარისხის უზრუნველყოფის სამსახურს, რომლის დადებითი დასკვნის შემთხვევაში პროგრამა დასამტკიცებლად წარედგინება უნივერსიტეტის აკადემიურ საბჭოს.
4. დამტკიცებულ საგანმანათლებლო პროგრამაში ცვლილების შეტანა ხდება პროგრამის დამტკიცებისათვის დადგენილი წესის შესაბამისად.

**მუხლი 9. ინფორმატიკისა და ინჟინერიის სკოლის (ფაკულტეტის) სტრუქტურა და პერსონალი**

1. სკოლაში (ფაკულტეტზე) არსებობს აკადემიური, ადმინისტრაციული და დამხმარე პერსონალი;
2. სკოლის აკადემიურ პერსონალს მიეკუთვნება:

ა. პროფესორი;

ბ. ასოცირებული პროფესორი;

გ. ასისტენტ-პროფესორი;

დ. ასისტენტი.

1. აკადემიური პერსონალის არჩევის წესი, მათი უფლებები და ვალდებულებები განისაზღვრება საქართველოს კანონმდებლობითა და უნივერსიტეტის დებულებით;
2. სკოლის (ფაკულტეტის) ადმინისტრაციულ თანამდებობებს მიეკუთვნება დეკანი და დეკანის მოადგილე;
3. დამხმარე პერსონალს მიეკუთვნებიან სწავლების მენეჯერები და სკოლის საქმიანობისათვის აუცილებელი სხვა პირები.

**მუხლი 10. სტუდენტი**

1. სკოლის (ფაკულტეტის) სტუდენტები აქტიურად მონაწილეობენ საგანმანათლებლო პროგრამების შემუშავების და მოდიფიცირების პროცესში;
2. უნივერსიტეტის სტუდენტურ თვითმმართველობაში ინფორმატიკისა და ინჟინერიის სკოლიდან წარმომადგენლის ყოფნის შემთხვევაში სტუდენტური თვითმმართველობა სკოლის (ფაკულტეტის) საბჭოს სხდომის მუშაობაში სათათბირო ხმის უფლებით მონაწილეობის მისაღებად გამოყოფს შესაბამისი სპეციალობის სტუდენტთა ორკაციან დელეგაციას.

**მუხლი 11. დასკვნითი დებულებები**

1. სკოლის (ფაკულტეტის) რეორგანიზაცია და ლიკვიდაცია ხდება უნივერსიტეტის წესდების შესაბამისად, კანონმდებლობით დადგენილი წესით;
2. დებულება ძალაშია სკოლის (ფაკულტეტის) საბჭოს მიერ მისი დამტკიცების მომენტიდან;
3. დებულება ძალას კარგავს სკოლის (ფაკულტეტის) საბჭოს მიერ ახალი დებულების დამტკიცების შემთხვევაში.